Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 49

3. Az EU-kommunikáció befogadó szintjei Az önálló véleményformálást elõ kell segíteni a sokrétû, számos fórumon folytatott társadalmi vita ösztönzésével. Az alapértékek mellett fokozatosan differenciált, konkretizáló, személyre és társadalmi csoportra szabott tájékoztatás szükséges. Meg kell teremteni az önálló, elmélyült tájékozódás feltételeit is. Az érdeket és érintettséget a kommunikációban a társadalom különbözõ szintjeire le kell bontani. Ezt segíti a kommunikációs stratégia négyirányú decentralizációja (kormányzati, civil, szakmai-érdekképviseleti és regionális). A kommunikáció szintjei a következõk: egyének (állampolgárok), családok, szervezetek, társadalmi csoportok (rétegek), társadalom (össznemzeti szint). A különbözõ szintekre, illetve azok csoportjaira szabott kommunikációban a KS-nek kiemelten támaszkodnia kell partnerszervezetekre (szaktárcákra, érdekképviseleti szervezetekre, civil szervezetekre stb.), ahhoz, hogy a csatlakozás egyes társadalmi, szakmai és érdekcsoportok életét érintõ hatásairól, következményeirõl hatékonyan tudjon tájékoztatni. IV. A KOMMUNIKÁCIÓ ÁLTALÁNOS ÜZENETEI

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes